CELEX: 62020CN0471
Language: hu
Date: 2020-09-28 00:00:00
Title: C-471/20. sz. ügy: A Cour du travail de Mons (Belgium) által 2020. szeptember 28-án benyújtott előzetes döntéshozatal iránti kérelem – Centre d’Enseignement Secondaire Saint-Vincent de Soignies ASBL kontra FS

2021.1.11.   
            
            
               HU
            
            
               Az Európai Unió Hivatalos Lapja
            
            
               C 9/8
            
         
      A Cour du travail de Mons (Belgium) által 2020. szeptember 28-án benyújtott előzetes döntéshozatal iránti kérelem – Centre d’Enseignement Secondaire Saint-Vincent de Soignies ASBL kontra FS
      (C-471/20. sz. ügy)
      (2021/C 9/12)
      Az eljárás nyelve: francia
      
         A kérdést előterjesztő bíróság
      
      Cour du travail de Mons
      
         Az alapeljárás felei
      
      
         Felperes: Centre d’Enseignement Secondaire Saint-Vincent de Soignies ASBL
      
         Alperes: FS
      
         Az előzetes döntéshozatalra előterjesztett kérdések
      
      
                  1)
               
               
                  A munkaidő szervezés egyes szempontjairól szóló, 2003. november 4-i 2003/88/EK európai parlamenti és tanácsi irányelv (1) 17. cikke (3) bekezdésének b) pontja szerinti eltérések hatálya alá tartozhat-e egy kollégiumi nevelő tevékenysége, aki többek között éjszakai munkát is végez?
               
            
                  2)
               
               
                  Tekinthető-e úgy – a 2003/88/EK irányelvvel biztosított jogok hatékony érvényesülésüktől való megfosztása nélkül –, hogy a 2003/88/EK irányelv 18. cikke keretében tizenkét hónapos referencia-időszak megállapítása esetén a kompenzáló pihenőidőt nem kell kifejezetten biztosítani, hanem az adott esetben automatikusan biztosítottnak minősül egy, az iskolai ágazatban foglalkoztatott munkavállaló, például egy, többek között éjszakai munkát is végző kollégiumi nevelő esetében, oly módon, hogy az iskolai szünetek, különösen a nyári szünet időszakai lehetővé teszik az említett munkavállaló által teljesített minden – akár a leghosszabb tartamú – többletmunka kompenzálását?
               
            
         (1)  A munkaidő szervezés egyes szempontjairól szóló, 2003. november 4-i 2003/88/EK európai parlamenti és tanácsi irányelv (HL L 299, 9. o.)